ಬ್ಲೂಮಿಂಗ್ಟನ್ ನಗರದ ಸ್ಥಳೀಯ ೧೪೦ ಜಮೀನು-ಮಾಲೀಕರ ಅವಶ್ಯಕತೆಯನ್ನು ಗಮನಿಸಿ, ಅವರ ಮನಒಲಿಸಿ, ತಮ್ಮ ಗಾಳಿ ಶಕ್ತಿ ಪ್ರಾಜೆಕ್ಟ್ ನ್ನು ಅಲ್ಲಿ ಸ್ಥಾಪಿಸುವ ಬಗ್ಗೆ ಪೂರ್ಣ ಮಾಹಿತಿಗಳನ್ನು ನೀಡಿ ಅವರೆಲ್ಲರ ಸಮ್ಮತಿ ಹಾಗೂ ಸಹಕಾರದ ನಂತರ ಪ್ರಾಜೆಕ್ಟ್ ಪ್ರಾರಂಭಿಸಿದರು. ಸ್ಥಳೀಯರಿಗೆ ಸಂದರ್ಭೋಚಿತವಾಗಿ, ಸಲ್ಲಬೇಕಾದ ರಾಯಲ್ಟಿಹಣವನ್ನು ಕೊಟ್ಟು ಸಹಕರಿಸಿದ್ದಾರೆ. ೨೨,೦೦೦ ಎಕರೆ ಹೊಲಕ್ಕೆ. ನಗದುಹಣದ ಪರಿಹಾರಧನದ ಸಹಾಯವನ್ನೂ ಮಾಡಿದ್ದಾರೆ. ಈ ಪ್ರಾಜಕ್ಟ್ ಪ್ರಾರಂಭವಾದಾಗ ೩೫೦ ಜನರಿಗೆ ನೌಕರಿದೊರೆತಿತ್ತು. ಈಗ ೩೭ ಮಂದಿ ದಿನಪೂರ್ತಿಕೆಲಸಮಾಡುವ ಕಾರ್ಯಕರ್ತರಿದ್ದಾರೆ. ಅವರುಗಳೆಲ್ಲಾ ಅಲ್ಲಿನ ಜಮೀನು ಹಾಗೂ ಈಗ ಅಲ್ಲಿ ಸ್ಥಾಪಿಸುವ ಗಾಳಿ ಯಂತ್ರಗಳ ಕಾರ್ಯಕ್ಕೆ ಸಂಬಂಧಿಸಿದ ಕಾರ್ಯಗಳಿಗೆ ಕೊಂಡಿಯಾಗಿ ಸಮರ್ಪಕವಾಗಿ ನಿರ್ವಹಿಸುತ್ತಿದ್ದಾರೆ. ’ಟ್ವಿನ್ ಗ್ರೂ ವ್ ಗಾಳಿ ಯಂತ್ರಗಳು ’, ತಮ್ಮ ಪರಿಸರದಲ್ಲಿನ ಗಾಳಿಯ ವೇಗಕ್ಕನುಗುಣವಾಗಿ ವಿದ್ಯುತ್ತನ್ನುಅಚ್ಚುಕಟ್ಟಾಗಿ ಉತ್ಪಾದಿಸಿ ಪರಿಸರ ಮಾಲೀನ್ಯತೆ ಮುಂತಾದ ವಿಷಯಗಳನ್ನು ಮನಸ್ಸಿನಲ್ಲಿಟ್ಟುಕೊಂಡು ವಿದ್ಯುತ್ ಉತ್ಪಾದನಾ ಕಾರ್ಯಗಳನ್ನು ಅತ್ಯಂತ ಯಶಸ್ವಿಯಾಗಿ ನಿರ್ವಹಿಸುತ್ತಿವೆ. ಈ ಗಾಳಿಶಕ್ತಿ ಉತ್ಪಾದನಾ ಕೇಂದ್ರದಲ್ಲಿ, ಹೊಸ ಕೆಲಸಕಾರ್ಯಗಳಿಗೆ ಕೆಲಸಗಾರರಿಗೆ ಸ್ಥಳೀಯ ಕಂಪೆನಿಯ ಸ್ಥಾನಗಳು ತೆರವಾಗುತ್ತವೆ. ಅಲ್ಲಿನ ಸ್ಥಳೀಯ ಶಾಲೆಗಳು, ಸ್ಥಳೀಯಸಂಸ್ಥೆಗಳು, ಸಾರ್ವಜನಿಕ ಮನೋರಂಜನಾ ಸಂಸ್ಥೆಗಳು ಮುಂತಾದ ಕ್ಷೇತ್ರಗಳಿಗೆ ವಿದ್ಯುತ್ ಪೂರೈಕೆಯನ್ನು ಸರಿಯಾಗಿ ಮಾಡಬಹುದು. ಒಟ್ಟಾರೆ ಇಂತಹ ಪ್ರಾಜೆಕ್ಟ್ ಗಳಿಂದ, ದೇಶದ ಬೊಕ್ಕಸ-ಖಾನೆಗೆ ಹಣದ ಸಂದಾಯವಾಗುತ್ತಿದೆ.
ವಿಂಡ್ ಮಿಲ್ ಪ್ರಾಜೆಕ್ಟ್ ನ ಅಂಕಿಅಂಶಗಳು
’ಮಕ್ಲೀನ್ ಕೌಂಟಿ”
’ಟ್ವಿನ್ ಗ್ರೂವ್ ವಿಂಡ್ ಫಾರ್ಮ್', ಇಲಿನಾಯ್ ರಾಜ್ಯದ ಬ್ಲೂಮಿಂಗ್ಟನ್ ನಗರದಲ್ಲಿ ಸ್ಥಾಪಿಸಲ್ಪಟ್ಟಿದೆ
'ಹೊರೈಜಾನ್ ಕಂಪೆನಿ', ಬ್ಲೂಮಿಂಗ್ಟನ್ ಹಳ್ಳಿಯಲ್ಲಿ ಗಾಳಿಯನ್ನುಪಯೋಗಿಸಿ ವಿದ್ಯುತ್-ತಯಾರಿಕಾ ಘಟಕವನ್ನು ಸ್ಥಾಪಿಸಿತು